钦定古今图书集成/历象汇编/乾象典/第090卷 > 雪景为毘陵陈公懋赋 倪谦
## 钦定古今图书集成/历象汇编/乾象典/第090卷 > 雪景为毘陵陈公懋赋 倪谦

《江天雨雪》路尽迷，层峰壁立琼瑶梯。苍松冻合玉髯
老，翠篠寒压银梢低。屋底幽人常闭户，最爱银花绝
纤污。碧窗半启卷书帷，手把青编映轻素。村南有客
隐者伦，一肩壶榼来叩门。遥知相对饮五斗，红光满
面春风温。人间此景良不恶，林泉似傍兰陵郭。会须
乘兴访元龙，共倚江楼招白鹤。